text: ایک ایسے کیس کے بارے میں جوخبریں آئی تھیں کہ تمل ناڈوکے بچے نے دعویٰ کیاتھا کہ اسے امتحان کے لئے سی بی ایس ای نے اودے پورجانے کے لئے مجبورکیاتھا ، یہ خبربے بنیاد تھی ، کیونکہ اس کے آن لائن ریکارڈ اور درخواست کی تفصیلات سے ظاہرہوتاہے کہ بچے نے ازخود امتحان کے مرکز کے طورپر اودے پورکا انتخاب بطورمتبادل کیاتھا ۔ اسی طرح تمل ناڈوکے امیدواروں کو تمل زبان میں سوال نامہ حل کرنے کا موقع نہ فراہم کرنے کی خبربھی بے بنیاد تھی ۔ دراصل تمام امیدواران جنھوں نے تمل زبان کو بطورمیڈیم منتخب کیاتھا ، انھیں تمل ناڈوکے اندر ہی سینٹرفراہم کرائے گئے تھے اور تمل زبان میں ہی سوال نامے دیئے گئے تھے ۔